CELEX: 62022CN0131
Language: da
Date: 2022-02-25 00:00:00
Title: Sag C-131/22: Anmodning om præjudiciel afgørelse indgivet af Amtsgericht Frankfurt am Main (Tyskland) den 25. februar 2022 — flightright GmbH mod Swiss International Air Lines AG

10.5.2022   
            
            
               DA
            
            
               Den Europæiske Unions Tidende
            
            
               C 191/20
            
         
      Anmodning om præjudiciel afgørelse indgivet af Amtsgericht Frankfurt am Main (Tyskland) den 25. februar 2022 — flightright GmbH mod Swiss International Air Lines AG
      (Sag C-131/22)
      (2022/C 191/25)
      Processprog: tysk
      
         Den forelæggende ret
      
      Amtsgericht Frankfurt am Main
      
         Parter i hovedsagen
      
      
         Sagsøger: flightright GmbH
      
         Sagsøgt: International Air Lines AG
      
         Præjudicielle spørgsmål
      
      
                  1)
               
               
                  Foreligger der en usædvanlig omstændighed som omhandlet i artikel 5, stk. 3, i forordning (EF) nr. 261/2004 (1), hvis der indtræffer vejrforhold, som er uforenelige med gennemførelsen af en flyvning, uanset deres konkrete form?
               
            
                  2)
               
               
                  Såfremt det første spørgsmål besvares benægtende, kan vejrforholdenes usædvanlige karakter da bestemmes på grundlag af deres regionale og årstidsmæssige hyppighed på det sted og det tidspunkt, hvor de indtræffer?
               
            
                  3)
               
               
                  Foreligger der en usædvanlig omstændighed som omhandlet i forordningens artikel 5, stk. 3, hvis konsekvenserne af en beslutning, der træffes som led i lufttrafikstyringen for så vidt angår et bestemt fly en bestemt dag, medfører en lang forsinkelse, en forsinkelse natten over eller aflysning af en eller flere flyafgange, uanset grunden til denne beslutning?
               
            
                  4)
               
               
                  Såfremt det tredje spørgsmål besvares benægtende, skal grunden til beslutningen da selv være usædvanlig, således at dens indtræden ikke kunne have været forudset?
               
            
         (1)  Europa-Parlamentets og Rådets forordning (EF) nr. 261/2004 af 11.2.2004 om fælles bestemmelser om kompensation og bistand til luftfartspassagerer ved boardingafvisning og ved aflysning eller lange forsinkelser og om ophævelse af forordning (EØF) nr. 295/91 (EUT 2004, L 46, s. 1).